fel. A madártojás -gyűjtemény szintén adakozásokból keletkezett, melyhez 

 számosabb példánynyal járultak : Braun József, Diewald H., Gaspa- 

 RECz János, Grynaeus N. János, Kubinyi Ágoston és Géza, Kuchta Sámuel, 

 Neubehler Pál, Petényi Salamon János, Pongrácz Antal, Kokosz István, 

 Tauscher Gyula és Wagner János. 



A hazai rovarfajok összegyűjtésére ekkorában még kevés figyelem 

 fordíttatott, s összesen csak hárman adakoztak ilynemű több fajból álló 

 tárgyakat, u. m. Bielz Albert, Petényi Salamon J. és Sadler József. 



E korszakban vette kezdetét a külföldi tárgyak adományozása is, jele- 

 sen : indiai madarakat Schöft Ágoston képíró, afrikai hüllőket és tengeri 

 puhányokat Semene A. cairói osztrák consul, tengeri és szárazföldi s édes- 

 vízi csiga-kagylókat Kanitz M. L., Titius Pius és Schmidt Ferdinánd s 

 különböző osztályú törökországi tárgyakat Frivaldszky Imre ajándékoztak. 



Az l<S49-ik év végén volt az állattárban: gerinczes állat 3500 és 

 gerincztelen 32,170 példány, mely számoliban azonban a hibás és leihely 

 nélküli példányok is benfoglaltatnak, melyek a későbbi években, midőn 

 nemzeti intézetünk azokkal egyenlő fajú jó példányoknak jutott birtokába, 

 részben a fölöslegesek közé iktattattak. 



E korszakban az állattár gyűjteményeinek fejlődése röviden a követ- 

 kezőkben foglalható össze. A magyarországi emlősök, madarak és madár- 

 tojások gyűjteményének, néhány gyűjtemény s több-kevesebb számú pél- 

 dányok ajándékozása által, alapja vettetett meg. A rovarok osztálya vétel 

 útján két jeles és közérdekű gyűjteménynyel gyarapodott, melyek közül 

 azonban az egyik az 1838. évi árvízkor igen sokat szenvedett. A többi állat- 

 osztály — a csiga-kagylók gyűjteményét kivéve — csak kevés fajszámmal 

 volt képviselve. A gyűjtemények három teremben, czélszerűtlen ócska búto- 

 rokban voltak fölállítva. Az osztályba befolyt szerzemények jegyzékei ren- 

 detlenül vezettettek, bár a gyűjtemények terjedelméhez képest a személyzet 

 elegendő volt, mert az egész természet-osztály személyzete egy őr, egy 

 őrseged, egy gondnok és egy szolgából állott; később 1834-ben a gondnoki 

 állás beszűntettetett ugyan, de helyébe egy második őrseged alkalmaztatott 

 s 1837-ben pedig még egy irnok is. A szakkönyvtár ekkor még igen csekély 

 volt s az többnyire régi, elavult munkákból állott. 



II. 

 Az 1850-ik évtől kezdve az 1869-ik év márczius havának végéig a 

 gyűjtemények több irányban örvendetesen gyarapíttattak. A nagyobbszerü 

 ajándékozások közül megemlítendők : a Forray Julia grófnő 12 ezer csiga- 

 kagylóból és 80 habarczból álló gyűjteménye ; az Újhelyi Imre kanonok 

 által hagyományozott gyűjtemény, mely 1 1 ezer példány csiga-kagylót tar- 

 talmazott és a Nendtvich Tamás örököseitől ajándékba kapott 1800 pél- 

 dányból álló lepke-gyűjtemény. Különböző állattani tárgyakkal gyarapították 



